Α4-0258/96

Πρόταση απόφασης του Συμβουλίου σχετικά με πρόγραμμα δράσης της Κοινότητας για την υποστήριξη μη κυβερνητικών οργανώσεων που έχουν ως πρωταρχικό πεδίο δράσης την προστασία του περιβάλλοντος (COM(95)0573 - C4-0104/96 - 95/0336(SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Πέμπτη αιτιολογική σκέψη

>Αρχικό κείμενο>

ότι η συμμετοχή αντιπροσωπευτικών περιβαλλοντικών οργανώσεων της Ευρώπης απαιτείται για την εφαρμογή του κανονισμού του Συμβουλίου σχετικά με ένα κοινοτικό σύστημα απονομής οικολογικού σήματος και της απόφασης της Επιτροπής σχετικά με την εγκαθίδρυση συμβουλευτικού φόρουμ για το περιβάλλον[semigr ]

>Κείμενο μετά την ψηφοφορία στο ΕΚ>

διαγράφεται

(Τροπολογία 2)

Αιτιολογική σκέψη 11α (νέα)

>Κείμενο μετά την ψηφοφορία στο ΕΚ>

ότι οι μη κυβερνητικές οργανώσεις καταφεύγουν συχνά στις υπηρεσίες εθελοντών και λαμβάνουν συχνά δωρεές σε είδος. Αυτή η έκτακτη κατάσταση στα λογιστικά τους πρέπει να ληφθεί υπόψη όταν γίνεται εκτίμηση των εσόδων και των δαπανών τους καθώς και κατά την εξέταση των αιτήσεών τους για ενίσχυση[semigr ]

(Τροπολογία 3)

Αιτιολογική σκέψη 11β (νέα)

>Κείμενο μετά την ψηφοφορία στο ΕΚ>

ότι η χρηματοδοτική υποστήριξη πρέπει να διαμορφωθεί κατά τρόπο ώστε να λαμβάνει υπόψη την πολιτική ανεξαρτησία των περιβαλλοντικών οργανώσεων και τη διαφάνεια σε συνάρτηση με τη χρήση της εν λόγω ενίσχυσης[semigr ]

(Τροπολογία 4)

Δωδέκατη αιτιολογική σκέψη

>Αρχικό κείμενο>

ότι συνεπώς, σύμφωνα με την αρχή της επικουρικότητας, πρέπει να εκπονηθεί πρόγραμμα δράσης για ενθάρρυνση των δραστηριοτήτων των ευρωπαϊκών περιβαλλοντικών οργανώσεων[semigr ]

>Κείμενο μετά την ψηφοφορία στο ΕΚ>

ότι συνεπώς, σύμφωνα με την αρχή της επικουρικότητας, πρέπει να εκπονηθεί πρόγραμμα δράσης για ενθάρρυνση των δραστηριοτήτων των ευρωπαϊκών περιβαλλοντικών οργανώσεων, λαμβάνοντας υπόψη κυρίως τις ευρωπαϊκές συντονιστικές ενώσεις περιβαλλοντικών οργανώσεων[semigr ]

(Τροπολογία 5)

Δέκατη τέταρτη αιτιολογική σκέψη

>Αρχικό κείμενο>

ότι είναι ανάγκη να προσδιοριστούν οι λεπτομερείς κανόνες που θα διέπουν την παροχή κοινοτικής υποστήριξης στο πλαίσιο του προγράμματος[semigr ]

>Κείμενο μετά την ψηφοφορία στο ΕΚ>

ότι είναι ανάγκη να προσδιοριστούν οι λεπτομερείς κανόνες που θα διέπουν την παροχή κοινοτικής χρηματικής υποστήριξης στο πλαίσιο του προγράμματος[semigr ]

(Τροπολογία 6)

Άρθρο 1α (νέο)

>Κείμενο μετά την ψηφοφορία στο ΕΚ>

Άρθρο 1α

Ως μη κυβερνητικοί οργανισμοί που λειτουργούν σε ευρωπαϊκή κλίμακα νοούνται, αφενός οι ευρωπαϊκοί οργανισμοί, αφετέρου δε οι εθνικοί οργανισμοί που διαθέτουν συνεργάτες σε μία τουλάχιστον άλλη ευρωπαϊκή χώρα.

>Κείμενο μετά την ψηφοφορία στο ΕΚ>

Οι μη κυβερνητικοί οργανισμοί που λειτουργού στον τομέα του περιβάλλοντος σε ευρωπαϊκή κλίμακα είναι ιδιωτικοί οργανισμοί, μη κρατικοί, χωρίς κερδοσκοπικό χαρακτήρα με στόχους στον τομέα του περιβάλλοντος που αποσκοπούν στην προστασία του κοινού συμφέροντος.

(Τροπολογία 7)

Άρθρο 2, παράγραφος 2, πρώτο εδάφιο

>Αρχικό κείμενο>

2. Κοινοτική χρηματοδοτική υποστήριξη μπορεί να παρέχεται για κοινοτικού ενδιαφέροντος δράσεις οι οποίες συμβάλλουν σημαντικά στην υλοποίηση της περιβαλλοντικής πολιτικής της Κοινότητας και πληρούν τις αρχές που αποτελούν βάση του πέμπτου προγράμματος δράσης.

>Κείμενο μετά την ψηφοφορία στο ΕΚ>

2. Κοινοτική χρηματοδοτική υποστήριξη μπορεί να παρέχεται για κοινοτικού ενδιαφέροντος δράσεις οι οποίες συμβάλλουν σημαντικά στην υλοποίηση και την περαιτέρω ανάπτυξη της περιβαλλοντικής πολιτικής της Κοινότητας.

(Τροπολογία 8)

Άρθρο 2, παράγραφος 2, δεύτερο εδάφιο

>Αρχικό κείμενο>

Η υποστήριξη καλύπτει κυρίως τις ενημερωτικές εκστρατείες και δράσεις, την υποδομή πληροφόρησης και τεκμηρίωσης, έργα επίδειξης και συντονιστικές δραστηριότητες των μη κυβερνητικών οργανώσεων.

>Κείμενο μετά την ψηφοφορία στο ΕΚ>

Η υποστήριξη καλύπτει κυρίως τις ενημερωτικές εκστρατείες και δράσεις, την υποδομή πληροφόρησης και τεκμηρίωσης, έργα επίδειξης και συντονιστικές δραστηριότητες των μη κυβερνητικών οργανώσεων, οι οποίες αναλαμβάνονται από τις ίδιες τις οργανώσεις. Η οικονομική ενίσχυση της Κοινότητας διατίθεται επίσης για δράσεις οι οποίες αποσκοπούν να ενισχύσουν τη συνεργασία μεταξύ των ΜΚΟ από διάφορες χώρες.

(Τροπολογία 9)

Άρθρο 3, παράγραφος 1

>Αρχικό κείμενο>

1. Η Επιτροπή προσδιορίζει τις προς υλοποίηση προτεραιότητες εντός των πεδίων δράσης που ορίζονται στο παράρτημα.

>Κείμενο μετά την ψηφοφορία στο ΕΚ>

1. Η επιλογή των προγραμμάτων γίνεται κυρίως βάσει των ακολούθων κριτηρίων:

>Κείμενο μετά την ψηφοφορία στο ΕΚ>

α) καλή αναλογία κόστους-οφέλους[semigr ]

>Κείμενο μετά την ψηφοφορία στο ΕΚ>

β) διαρκής πολλαπλασιαστική επίπτωση σε ευρωπαϊκό επίπεδο[semigr ]

γ) πραγματική και εξισορροπημένη συνεργασία μεταξύ των διαφόρων εταίρων στα ακόλουθα επίπεδα:

- προγραμματισμός του σχεδίου,

- διεξαγωγή του σχεδίου,

- οικονομική συμμετοχή[semigr ]

δ) διασυνοριακή συνεργασία εντός της Ευρώπης με ιδιαίτερο βάρος στην κατάρτιση σχεδίων σε συνεργασία με οργανώσεις της Κεντρικής και Ανατολικής Ευρώπης[semigr ]

>Κείμενο μετά την ψηφοφορία στο ΕΚ>

ε) διευκόλυνση της μόνιμης ενσωμάτωσης της περιβαλλοντικής ευαισθητοποίησης καθώς και της εκπαίδευσης και μετεκπαίδευσης στον τομέα του περιβάλλοντος στη γενική και τεχνική εκπαίδευση και στην επαγγελματική κατάρτιση[semigr ]

>Κείμενο μετά την ψηφοφορία στο ΕΚ>

στ) ανταλλαγή και αξιοποίηση καινοτόμων εμπειριών (διατομεακή προσέγγιση, αξιολόγηση, κύρωση κλπ.) σε ευρωπαϊκό επίπεδο[semigr ]

>Κείμενο μετά την ψηφοφορία στο ΕΚ>

ζ) ενίσχυση της κοινωνίας των πολιτών και της συμμετοχής τους.

(Τροπολογία 21)

Άρθρο 3, παράγραφος 2

>Αρχικό κείμενο>

2. Η Επιτροπή προσδιορίζει τα επιπλέον κριτήρια για την επιλογή των προς χρηματοδότηση δράσεων.

>Κείμενο μετά την ψηφοφορία στο ΕΚ>

2. Κατά γενικό κανόνα, δεν χρηματοδοτούνται τα ακόλουθα:

(α) γενικές εκπαιδευτικές και ενημερωτικές εκστρατείες που απευθύνονται στο ευρύ κοινό[semigr ]

(β) μέτρα που έχουν ήδη ολοκληρωθεί ή είναι υπό εκτέλεση[semigr ]

(γ) δραστηριότητες που μπορούν να χρηματοδοτηθούν στο πλαίσιο άλλων κοινοτικών προγραμμάτων[semigr ]

(δ) οργανώσεις που έχουν καταδικασθεί από δικαστήριο σε χώρα της Ευρωπαϊκής Κοινότητας κατά την τελευταί διετία[semigr ]

(ε) απλές μεταφορές εθνικών μέτρων.

(Τροπολογία 11)

Άρθρο 3α (νέο)

>Κείμενο μετά την ψηφοφορία στο ΕΚ>

Άρθρο 3α

Η Επιτροπή μπορεί να ζητήσει από τις ΜΚΟ που δραστηριοποιούνται στον τομέα του περιβάλλοντος να γνωμοδοτήσουν για τις δράσεις που τυγχάνουν επιδοτήσεων.

(Τροπολογία 23)

Άρθρο 6, παράγραφος 1

>Αρχικό κείμενο>

1. Το ύψος της κοινοτικής χρηματοδότησης δεν υπερβαίνει κατ' αρχήν το 40% των δαπανών του προϋπολογισμού εργασιών/συναλλαγών και διοικητικών δαπανών.

>Κείμενο μετά την ψηφοφορία στο ΕΚ>

1. Οι ΜΚΟ που δραστηριοποιούνται στον τομέα του περιβάλλοντος, αναζητούν και άλλες πηγές χρηματοδότησης. Το ύψος της κοινοτικής χρηματοδότησης μπορεί, κατ' αρχήν, να καλύπτει το 60% του προϋπολογισμού των επιχειρησιακών και διοικητικών δαπανών.

(Τροπολογία 22)

Άρθρο 6, παράγραφος 2

>Αρχικό κείμενο>

2. Οι επιχορηγήσεις για κάλυψη διοικητικών δαπανών διαρκούν κατ' αρχήν για χρονικό διάστημα που δεν υπερβαίνει τα τρία έτη.

>Κείμενο μετά την ψηφοφορία στο ΕΚ>

2. Οι επιχορηγήσεις για κάλυψη διοικητικών δαπανών δεν υπερβαίνουν τη διάρκεια του προγράμματος.

(Τροπολογία 13)

Άρθρο 6, παράγραφος 2α (νέο)

>Κείμενο μετά την ψηφοφορία στο ΕΚ>

2α. Σε εξαιρετικές περιπτώσεις η Επιτροπή μπορεί να χορηγήσει σε ευρωπαϊκές συντονιστικές ενώσεις μια ετήσια ενίσχυση που δεν μπορεί όμως να υπερβαίνει το 30% των λειτουργικών τους δαπανών κατά τη διάρκεια του προηγούμενου έτους.

(Τροπολογία 25)

Άρθρο 6, παράγραφος 3

>Αρχικό κείμενο>

3. Η κοινοτική χρηματοδότηση καλύπτει δραστηριότητες οι οποίες πρόκειται να λάβουν χώρα κατά το έτος της επιχορήγησης ή αργότερα.

>Κείμενο μετά την ψηφοφορία στο ΕΚ>

3. Η κοινοτική χρηματοδότηση καλύπτει δραστηριότητες, το μεγαλύτερο μέρος των οποίων λαμβάνουν χώρα κατά το έτος της επιχορήγησης στο βαθμό που είναι δυνατό να απαιτηθεί δεόντως, εξαιτίας της ημερομηνίας της συμφωνίας, η καταβολή της επιχορήγησης.

Η δεόντως τεκμηριωμένη άμισθη εργασία και οι επιχορηγήσεις σε είδος μπορούν, εφόσον προκύψει ανάγκη, να θεωρηθούν ως ειδική παροχή.

(Τροπολογία 15)

Άρθρο 6, παράγραφος 3α (νέα)

>Κείμενο μετά την ψηφοφορία στο ΕΚ>

3α. Για να μπορεί να ζητήσει μια ΜΚΟ επιχορήγηση υψηλότερη των 100.000 Ecu, τα λογιστικά του βιβλία των τελευταίων δύο ετών καθώς και των ετών κατά τα οποία εισπράττει επιχορήγηση και του έτους κατά το οποίο περατώνονται οι επιχορηγούμενες δραστηριότητες, πρέπει να είναι επικυρωμένα από εγκεκριμένο ελεγκτή, ή πρέπει να πρόκειται για επισήμως αναγνωρισμένα λογιστικά βιβλία (λογαριασμός εσόδων και εξόδων και/ή βιβλία ισολογισμού).

(Τροπολογία 24)

Άρθρο 7, παράγραφος 3

>Αρχικό κείμενο>

3. Οι δράσεις στο πλαίσιο του υπόψη προγράμματος εγκρίνονται μετά από αξιολόγηση των προτάσεων μέχρι τις 30 Απριλίου εκάστου έτους, και ακολουθεί σύναψη συμφωνίας για τα δικαιώματα και τις υποχρεώσεις των εταίρων η οποία συνάπτεται με τους δικαιούχους τους αρμόδιους για την υλοποίηση των δράσεων.

>Κείμενο μετά την ψηφοφορία στο ΕΚ>

3. Η πρόσκληση για υποβολή προσφορών για τους σκοπούς του παρόντος προγράμματος δημοσιεύεται στην Επίσημη Εφημερίδα κάθε έτος πριν από την 31η Ιανουαρίου. Μετά από αξολόγηση των προτάσεων, η Επιτροπή αποφασίζει, πριν από την 31η Μαΐου, ποιες δραστηριότητες θα χρηματοδοτηθούν. Οι αντίστοιχες αποφάσεις δημοσιεύονται στην Επίσημη Εφημερίδα και ακολουθεί σύναψη συμφωνίας για τα δικαιώματα και τις υποχρεώσεις των εταίρων η οποία συνάπτεται με τους δικαιούχους τους αρμόδιους για την υλοποίηση των δράσεων.

(Τροπολογία 17)

Άρθρο 8, παράγραφος 3α (νέα)

>Κείμενο μετά την ψηφοφορία στο ΕΚ>

3α. Μια αξιολόγηση των κριτηρίων επιλογής των προγραμμάτων σύμφωνα με μία ανάλυση κόστους-αποτελεσματικότητας υποβάλλεται στις αρμόδιες για τον προϋπολογισμό αρχές πριν από την 1η Σεπτεμβρίου κάθε οικονομικού έτους.

(Τροπολογία 18)

Άρθρο 12

>Αρχικό κείμενο>

Το αργότερο έως τις 30 Ιουνίου 1999, η Επιτροπή υποβάλει προς το Ευρωπαϊκό Κοινοβούλιο και το Συμβούλιο έκθεση σχετικά με την υλοποίηση του προγράμματος η οποία καλύπτει τα 3 πρώτα έτη[semigr ] υποβάλει επίσης προτάσεις για τυχόν αναπροσαρμογές που πρέπει να γίνουν με προοπτική τη συνέχιση της δράσης πέρα από την τρέχουσα φάση.

>Κείμενο μετά την ψηφοφορία στο ΕΚ>

Το αργότερο έως τις 30 Απριλίου 1999, η Επιτροπή υποβάλει προς το Ευρωπαϊκό Κοινοβούλιο και το Συμβούλιο έκθεση σχετικά με την υλοποίηση του προγράμματος η οποία καλύπτει τα 3 πρώτα έτη[semigr ] υποβάλει επίσης προτάσεις για τυχόν αναπροσαρμογές που πρέπει να γίνουν με προοπτική τη συνέχιση ή τη μη συνέχιση της δράσης πέρα από την τρέχουσα φάση.

>Αρχικό κείμενο>

Το Συμβούλιο, με ειδική πλειοψηφία, και με βάση πρόταση της Επιτροπής αποφασίζει σχετικά με την υλοποίηση της επόμενης φάσης του προγράμματος που αρχίζει την 1η Ιανουαρίου 2000.

>Κείμενο μετά την ψηφοφορία στο ΕΚ>

Το Συμβούλιο, σύμφωνα με τη διαδικασία του άρθρου 130 Σ (1) και 189 Γ της Συνθήκης, και με βάση πρόταση της Επιτροπής αποφασίζει σχετικά με την υλοποίηση της επόμενης φάσης του προγράμματος που αρχίζει την 1η Ιανουαρίου 2000.

(Τροπολογία 19)

Παράρτημα, Τμήμα Β, Τίτλος

>Αρχικό κείμενο>

Β. Ανάλυση περιβαλλοντικών δραστηριοτήτων 40%

>Κείμενο μετά την ψηφοφορία στο ΕΚ>

Β. Ανάλυση περιβαλλοντικών δραστηριοτήτων 50%

(Τροπολογία 20)

Παράρτημα, Τμήμα Γ

>Αρχικό κείμενο>

Γ. Συνεργασία μεταξύ παραγόντων που δραστηριοποιούνται στο πεδίο του περιβάλλοντος και ΜΚΟ που δραστηριοποιούνται σε ευρωπαϊκό επίπεδο 20%

>Κείμενο μετά την ψηφοφορία στο ΕΚ>

Γ. Συνεργασία μεταξύ ΜΚΟ που δραστηριοποιούνται σε ευρωπαϊκό επίπεδο 10%

>Αρχικό κείμενο>

- προώθηση της συνεργασίας μεταξύ των εταίρων που προσδιορίζονται στο 5ο πρόγραμμα δράσης για το περιβάλλον.

>Κείμενο μετά την ψηφοφορία στο ΕΚ>

Διαγράφεται

Ψήφισμα νομοθετικού περιεχομένου που αποτελεί τη γνώμη του Ευρωπαϊκού Κοινοβουλίου επί της πρότασης απόφασης του Συμβουλίου σχετικά με πρόγραμμα δράσης της Κοινότητας για την υποστήριξη μη κυβερνητικών οργανώσεων που έχουν ως πρωταρχικό πεδίο δράσης την προστασία του περιβάλλοντος (COM(95)0573 - C4- 0104/96 - 95/0336(SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0573 - 95/0336(SYN),

- έχοντας κληθεί από το Συμβούλιο να γνωμοδοτήσει σύμφωνα με το άρθρo 189 Γ και το άρθρο 130 Σ της Συνθήκης ΕΚ (C4-0104/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Περιβάλλοντος, Δημόσιας Υγείας και Προστασίας των Καταναλωτών καθώς και τη γνωμοδότηση της Επιτροπής Προϋπολογισμών (A4-0258/96),

1. εγκρίνει, με την επιφύλαξη των τροποποιήσεων που επέφερε σ' αυτήν, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο, να συμπεριλάβει, στην κοινή θέση που θα εγκρίνει σύμφωνα με το άρθρο 189 Γ, σημείο Α, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει στην περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.